CELEX: 62011CN0616
Language: el
Date: 2011-11-30 00:00:00
Title: Υπόθεση C-616/11: Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 30 Νοεμβρίου 2011 — T-Mobile Austria GmbH κατά Verein für Konsumenteninformation

10.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/14
            
         Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 30 Νοεμβρίου 2011 — T-Mobile Austria GmbH κατά Verein für Konsumenteninformation
   (Υπόθεση C-616/11)
   2012/C 73/26
   Γλώσσα διαδικασίας: η γερμανική
   
      Αιτούν δικαστήριο
   
   Oberster Gerichtshof
   
      Διάδικοι στην υπόθεση της κύριας δίκης
   
   
      Προσφεύγουσα-αναιρεσίβλητη: T-Mobile Austria GmbH
   
      Καθής-αναιρεσείουσα: Verein für Konsumenteninformation
   
      Προδικαστικά ερωτήματα
   
   
               1)
            
            
               Πρέπει το άρθρο 52, παράγραφος 3, της οδηγίας 2007/64/ΕΚ (1) του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, για τις υπηρεσίες πληρωμών στην εσωτερική αγορά να ερμηνευθεί υπό την έννοια ότι έχει εφαρμογή και επί της συμβατικής σχέσεως μεταξύ ενός φορέα εκμεταλλεύσεως υπηρεσιών κινητής τηλεφωνίας ως δικαιούχου πληρωμής και των ιδιωτών πελατών του (καταναλωτών) ως πληρωτών;
            
         
               2)
            
            
               Πρέπει το υπογραφέν ιδιοχείρως από τον πληρωτή έντυπο πληρωμής ήτοι η στηριζόμενη σε υπογεγραμμένο έντυπο πληρωμής διαδικασία, προκειμένου να χορηγηθούν εντολές εμβασμάτων, καθώς και η συμφωνηθείσα για τη χορήγηση εντολών εμβασμάτων στο πλαίσιο Onlinebanking (Telebanking) διαδικασία να θεωρηθούν ως «μέσα πληρωμών» κατά την έννοια του άρθρου 4, [σημείο] 23, και του άρθρου 52, παράγραφος 3, της οδηγίας 2007/64/ΕΚ;
            
         
               3)
            
            
               Πρέπει το άρθρο 52, παράγραφος 3, της οδηγίας 2007/64/ΕΚ να ερμηνευθεί υπό την έννοια ότι αντιβαίνει σε αυτό η εφαρμογή εθνικών νομοθετικών διατάξεων οι οποίες απαγορεύουν εν γένει την επιβολή επιβαρύνσεων από τον δικαιούχο πληρωμών και, ιδίως, άνευ διαφοροποιήσεως μεταξύ των διαφόρων μέσων πληρωμών;
            
         
      (1)  Οδηγία 2007/64/ΕΚ του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, για τις υπηρεσίες πληρωμών στην εσωτερική αγορά, την τροποποίηση των οδηγιών 97/7/ΕΚ, 2002/65/ΕΚ, 2005/60/ΕΚ και 2006/48/ΕΚ, και την κατάργηση της οδηγίας 97/5/ΕΚ (EE L 319, σ. 1).